tebing) ing lepen Oya. Gladhen “Refling” menika dipuntindakaken dinten Minggu tanggal 22 Januari 2011, mapan ing lepen Oya. Peserta kegiatan menika dumados saking Dewan Penggalang Gugus Depan SMP N 1 Wonosari Periode 2011-2012 cacahipun 25 siswa. Dewan Penggalang menika sampun kasil kapilih saha kalantik kala dinten Jumat, tanggal 13 Januari 2012. Dewan Penggalang nggadhahi tanggel jawab saha jejibahan ingkang awrat, inggih menika minangka tepa tuladhanipun anggota Pramuka ing Gugus Depan SMPN 1 Wonosari mliginipun saha Gugus Depan-Gugus Depan ing Gunungkidul umumipun. Kegiatan gladhen “Refling” menika nggadhahi ancas supados para anggota DP nggadhahi mental ingkang kiyat. Kanthi gladhen “refling” menika saged nuwuhaken mental kiyat saha ndadosaken para peserta badhe nggadhahi raos raos tresna dhateng alam lingkungan. Gladhen “Refling menika mbetahaken mental ingkang kiyat, menawi boten gadhah mental kiyat saha kekendelan temtu kemawon boten badhe wantun mandhap saking jurang ingkang lebetipun kirang langkung 20 meter. Salebetipun glahen sedaya peserta sami nyobi mandhap jurang ing lepen Oya. Sanajan saderengipun kawiwitan kathah para peserta ingkang sami kuwatos, ndhredheg, saha gemeter. Namung sasampunipun dipuntuntun saha dipunparingi tuladha dening Instruktur ingkang sampun prigel( Mas Komeng lan Mas Devri), sedaya peserta kalebet pembinanipun lajeng tuwuh greged lan kekendelanipun. Ing wusananipun sedaya sami purun nyobi, kepara sasampunipun nyobi sedaya kepengin badhe